<classify> Ushindi huo sio tu umeifanya Yanga kuendeleza rekodi ya ushindi kwa asilimia 100, lakini pia umeiwezesha timu hiyo kumaliza uteja au kuvunja mwiko wa kufungwa na Mtibwa Sugar kwenye uwanja huo wa Jamhuri.Mashujaa wa Yanga waliozima Mtibwa Sugar walikuwa ni Malimi Busungu na Donald Ngoma waliofunga katika dakika ya 52 na 90 na kuiwezesha kuondoka na pointi zote tatu. Katika mchezo huo uliokuwa wa vuta nikuvute, hadi mapumzuko timu hizo zilikuwa bado kufungana.Yanga ilikianza kipindi cha pili kwa mashambulizi langoni mwa Mtibwa na katika dakika ya 53, Malimi Busungu aliiandikia timu yake bao la kwanza baada ya kutokea kutoelewana kwa mabeki ya Mtibwa katika kuuokoa mpira uliopigwa na Donald Ngoma.Mpira huo ulimbabatiza beki wa Mtibwa Sugar, Andrew Vicent na kwenda kumgonga beki mwingine Salim Mbonde wakati yatari kipa wao Said Mohamed akiwa wametoka golini na kupishana na mpira huo. Wakati bao la Ngoma alilifunga kwa shuti kali na kipa wa Mtibwa, Said Mohamed kuutema mpira na kumrahisishia kazi mfungaji.Kwa matokeo hayo, Yanga imefikisha pointi 15 baada ya kushinda mechi zote tano hadi sasa. Katika mechi zingine jana; Azam FC iliendelea kuifukuza Yanga baada ya kuibuka na ushindi wa mabao 2-0 dhidi ya Coastal Union ya Tanga kwenye Uwanja wa Azam Complex.Nayo African Sports ilijikuta ikipoteza pointi tatu kutoka kwa ndugu zao wa Mgambo JKT baada ya kupokea kichapo cha mbao 1-0 katika mchezo uliofanyika kwenye Uwanja wa Mkwakwani mjini Tanga.Kagera Sugar ilitoka suluhu dhidi ya JKT Ruvu, Majimaji ya Songea ilitoka sare ya kufungana 1-1 na Ndanda FC, Prisons na Mwadui ya Shinyanga zilishindwa kufungana. Ligi hiyo itaendelea tena leo kwa mchezo mmoja wakati Toto Africans itakapopepetana na Mbeya City katika mchezo utakaofanyika Mkwakwani Tanga.  <topic>: MICHEZO 